હવે અહીં ઇલેક્ટ્રિસિટીની જગ્યાએ ઇન્ટરનેટ મૂકી દો અને વીજળીથી ચાલતાં ઉપકરણોને સ્થાને વેબસાઇટ્સ તથા ઍપ્લિકેશન્સ ગોઠવી દો. એટલે એકઝાટકે અત્યારે ચાલી રહેલો નેટ ન્યુટ્રૅલિટીનો આખો ગોકીરો તમને સમજાઈ જશે. એક સીધીસાદી આગ્યુર્‍મેન્ટ છે કે જે રીતે આપણને વીજળી પહોંચાડતી કંપની આપણે કઈ કંપનીનું ઉપકરણ વાપરવું એ નક્કી ન કરી શકે એ જ રીતે ઇન્ટરનેટ કનેક્શન આપતી કંપની આપણે કઈ વેબસાઇટ જોવી એ કઈ રીતે નક્કી કરી શકે?